CELEX: 32014D0726(01)
Language: fi
Date: 2014-07-24 00:00:00
Title: Komission täytäntöönpanopäätös, annettu 24 päivänä heinäkuuta 2014 , Euroopan unionin vertailulaboratorioille myönnettävää rahoitusta koskevasta komission työohjelmasta vuodeksi 2015

26.7.2014   
            
            
               FI
            
            
               Euroopan unionin virallinen lehti
            
            
               C 244/7
            
         KOMISSION TÄYTÄNTÖÖNPANOPÄÄTÖS,
   annettu 24 päivänä heinäkuuta 2014,
   Euroopan unionin vertailulaboratorioille myönnettävää rahoitusta koskevasta komission työohjelmasta vuodeksi 2015
   2014/C 244/06
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 32 artiklan 7 kohdan,
   ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (2) ja erityisesti sen 30 artiklan,
   ottaa huomioon unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/20123 ja erityisesti sen 84 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 882/2004 32 artiklassa vahvistetaan Euroopan unionin (EU) vertailulaboratorioiden tehtävät ja vastuualueet.
            
         
               (2)
            
            
               EU:n vertailulaboratorioiden tehtävien täytäntöönpanon varmistamiseksi on tarpeen hyväksyä rahoituspäätös ja työohjelma vuodeksi 2015. Komission delegoidun asetuksen (EU, Euratom) N:o 1268/2012 (3) 94 artiklassa vahvistetaan rahoituspäätöksiä koskevat yksityiskohtaiset säännöt.
            
         
               (3)
            
            
               On aiheellista sallia avustusten myöntäminen ilman ehdotuspyyntöä työohjelmassa yksilöidyille elimille siinä vahvistetuista syistä.
            
         
               (4)
            
            
               EU:n vertailulaboratorioiden on esitettävä työohjelmansa vuodeksi 2015. Näiden työohjelmien olisi oltava komission nykyisen työohjelman tavoitteiden ja painopisteiden mukaiset. Avustusten myöntämisen edellytyksenä on, että komissio on hyväksynyt ohjelmat.
            
         
               (5)
            
            
               Unionin vuotuisen rahoitustuen määrä EU:n vertailulaboratorioiden toimintaan päätetään vuosittain. Koska EU:n vertailulaboratorioiden toiminnalla on suuri merkitys unionin edun kannalta, niille myönnettävän osarahoituksen olisi oltava 100 prosenttia asetuksen (EU) N:o 652/2014 30 artiklassa luetelluista tukikelpoisista kustannuksista ja tässä päätöksessä esitettävien summien rajoissa. Muille kustannuksille, jotka eivät ole tukikelpoisia mutta tarpeellisia tehtävien suorittamisen kannalta, ei myönnetä osarahoitusta.
            
         
               (6)
            
            
               Asetuksen (EY) N:o 882/2004 liitteessä VII mainitaan kuusi Yhteisen tutkimuskeskuksen, joka on yksi komission pääosastoista, piirissä toimivaa EU:n vertailulaboratoriota. Euroopan unionin rahoitustukea Yhteiselle tutkimuskeskukselle koskevat säännöt vahvistetaan vuosittain tehtävässä hallinnollisessa järjestelyssä, ja tätä työohjelmaa ei pitäisi soveltaa kyseisiin kuuteen EU:n vertailulaboratorioon.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON PÄÄTTÄNYT SEURAAVAA:
   1 artikla
   Työohjelma
   Hyväksytään liitteenä oleva vuotuinen työohjelma vuodeksi 2015 Euroopan vertailulaboratorioiden unionin osarahoittamien ohjelmien panemiseksi täytäntöön.
   Vuotuinen työohjelma muodostaa vuoden 2015 määrärahoista rahoitettuja toimia koskevan, varainhoitoasetuksen 84 artiklan mukaisen rahoituspäätöksen.
   2 artikla
   Unionin rahoitusosuus
   Ohjelman täytäntöönpanoon vuodeksi 2015 myönnettävän rahoituksen enimmäismäärä on 15 500 000 euroa, ja se rahoitetaan Euroopan unionin vuoden 2015 yleisen talousarvion seuraavasta budjettikohdasta:
   budjettikohta 17.0403.
   Tämän päätöksen täytäntöönpano edellyttää, että määrärahat ovat käytettävissä talousarvioesityksen 2015 mukaisesti budjettivallan käyttäjän hyväksyttyä talousarvion vuodeksi 2015 tai väliaikaisten kahdestoistaosien järjestelmän mukaisesti.
   3 artikla
   Avustukset
   Avustuksia voidaan myöntää ilman ehdotuspyyntöä liitteessä yksilöidyille elimille kyseisessä liitteessä täsmennetyin edellytyksin.
   
      Tehty Brysselissä 24 päivänä heinäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 165, 30.4.2004, s. 1.
   
      (2)  EUVL L 189, 27.6.2014, s. 1.
   
      (3)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).
   
      LIITE
      komission työohjelma vuodeksi 2015 ja Euroopan unionin vertailulaboratorioille myönnettävä rahoitus
      
         EU:n vertailulaboratoriot – komission työohjelma vuodeksi 2015
      
      1.1   Johdanto
      
      Tämä työohjelma sisältää asetuksessa (EU) N:o 652/2014 esitettyjen tavoitteiden pohjalta vuonna 2015 rahoitettavat toimet ja määrärahojen jakautumisen niiden avustusten osalta, jotka myönnetään suoran hallinnoinnin kautta EU:n vertailulaboratorioille unionin rahoitusosuutena toimintojen ja tehtävien toteuttamiseksi elintarvikkeiden ja rehujen turvallisuuden ja eläinten terveyden, eläinten hyvinvoinnin ja kasvien terveyden alalla, kuten asetuksen (EY) N:o 882/2004 32 artiklassa säädetään.
      EU myöntää EU:n vertailulaboratorioille osarahoitusta varmistaakseen EU:n laajuisesti niin yhdenmukaisen ja korkealuokkaisen testauksen, että sillä voidaan tukea komission toimia riskinhallinnan (ja riskinarvioinnin) alalla. EU:n vertailulaboratoriot ovat yleensä osa (kansallisia) julkisia laitoksia, joissa asiantuntemus on jo pitkään ollut korkealla tasolla. Esimerkkeinä voidaan mainita kansalliset vertailulaboratoriot tai Maailman eläintautijärjestön (OIE) alueelliset vertailulaboratoriot. Komissio nimeää ne alakohtaisen lainsäädännön mukaisesti. Asetuksen (EY) N:o 882/2004 liitteessä VII luetellaan 44 EU:n vertailulaboratoriota.
      Komissio toimii tiiviissä yhteistyössä EU:n vertailulaboratorioiden kanssa. Niillä on yhdessä kansallisten vertailulaboratorioiden kanssa tärkeä rooli tieteellisen ja teknisen tuen antamisessa, jotta rehujen ja elintarvikkeiden virallisen valvonnan alalla voidaan vahvistaa yhtenäiset käytännöt asetuksen (EY) N:o 882/2004 mukaisesti.
      Ennen kuin tämä työohjelma voidaan panna täytäntöön, komission on hyväksyttävä EU:n vertailulaboratorioiden työohjelmat, joiden on oltava nykyisessä työohjelmassa vahvistettujen tavoitteiden ja painopisteiden mukaiset. Kun työohjelmat on hyväksytty, EU:n vertailulaboratorioiden on pantava ne täytäntöön ja toimitettava komissiolle täytäntöönpanoa koskeva kertomus.
      1.2   Oikeusperusta
      
      
                  —
               
               
                  Rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 32 artiklan 7 kohta (EUVL L 165, 30.4.2004, s. 1),
               
            
                  —
               
               
                  elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 36 artiklan 1 kohta (EUVL L 189, 27.6.2014, s. 1).
               
            1.3   Budjettikohta
      
      
                  —
               
               
                  17.0403
               
            1.4   Tavoitteet – tavoiteltavat tulokset – toimenpiteet
      
      a)   Yleinen tavoite
      
                  —
               
               
                  myötävaikuttaa ihmisten, eläinten ja kasvien terveyden korkeaan tasoon varmistaen kuluttajansuojan ja ympäristönsuojelun korkean tason ja edistäen samalla kilpailukykyä ja uusien työpaikkojen luomista.
               
            b)   Erityiset tavoitteet
      
                  —
               
               
                  myötävaikuttaa elintarvikkeiden ja rehujen ja elintarvikkeiden ja rehujen tuotannon turvallisuuden korkeaan tasoon ja parantaa eläinten terveystilannetta,
               
            
                  —
               
               
                  edistää tuhoojien varhaista havaitsemista ja hävittämistä,
               
            
                  —
               
               
                  parantaa virallisen valvonnan tehokkuutta, vaikuttavuutta ja luotettavuutta.
               
            c)   Toimintatavoitteet, indikaattorit ja tavoiteltavat tulokset
      
                  Toimintatavoitteet
               
               
                  Indikaattori
               
               
                  Tavoiteltava tulos
               
            
                  1
               
               
                  Varmistetaan korkealuokkaisten analyysimenetelmien kehittäminen ja käyttö kaikissa EU:n vertailulaboratorioissa
               
               
                  Analyysimenetelmien laatu
               
               
                  Käytettävissä olevien analyysimenetelmien oltava huipputasoa
               
            
                  2
               
               
                  Pidetään yllä pätevyystestauksen riittävää tasoa, millä varmistetaan valvonnan analyysimenetelmien tehokkuus
               
               
                  Vertailutestien toteuttamisen aste suhteessa vuotuisen tutkimuksen tuloksiin
               
               
                  Kaikki kansalliset vertailulaboratoriot toteuttaneet testauksen menestyksekkäästi
               
            
                  3
               
               
                  Varmistetaan EU:n vertailulaboratorioiden tarjoaman tieteellisen ja teknisen avun saatavuus
               
               
                  Tyytyväisyys EU:n vertailulaboratorioiden tarjoamaan tukeen
               
               
                  Oikea-aikaiset ja asianmukaiset vastaukset kaikkiin avunpyyntöihin
               
            
                  4
               
               
                  Varmistetaan EU:n vertailulaboratorioiden rahoitussyklin moitteeton ja tehokas hallinnointi
               
               
                  EU:n vertailulaboratorioiden ohjelmien rahoitussyklin pakollisten vaiheiden aikataulut ja toteutusaste
               
               
                  Rahoitussyklin toteuduttava ajallaan ja kokonaisuudessaan
               
            d)   Toimenpiteet ja toimet toimintatavoitteiden panemiseksi täytäntöön
      
         Toimintatavoite 1: Varmistetaan korkealuokkaisten analyysimenetelmien kehittäminen ja käyttö EU:n vertailulaboratorioiden koko verkostossa
      
                  —
               
               
                  varmistetaan analyysi- ja vertailumenetelmien levittäminen EU:n vertailulaboratorioilta kansallisille vertailulaboratorioille,
               
            
                  —
               
               
                  seurataan EU:n vertailulaboratorioiden julkaisutoimintaa, joka koskee uusia kehitettyjä menetelmiä ja vastaavia validointitutkimuksia,
               
            
                  —
               
               
                  koordinoidaan EU:n vertailulaboratorioiden toimia uusien analyysimenetelmien soveltamiseen tarkoitettujen käytännön järjestelyjen alalla,
               
            
                  —
               
               
                  järjestetään EU:n vertailulaboratorioiden, kansallisten vertailulaboratorioiden ja jäsenvaltioiden välinen koordinointi vuoden 2016 työohjelmien valmistelemiseksi uusien tai parannettujen menetelmien ja/tai menetelmien ja vertailumateriaalien tiedonlevityskeinojen osalta,
               
            
                  —
               
               
                  suunnitellaan EU:n vertailulaboratorioiden järjestämiä koulutustilaisuuksia, kokouksia ja seminaareja diagnoositekniikoiden ja analyysimenetelmien yhdenmukaistamiseksi,
               
            
                  —
               
               
                  käynnistetään EU:n vertailulaboratorioiden yhteistyö kolmansissa maissa toimivien laboratorioiden kanssa.
               
            
         Toimintatavoite 2: Pidetään yllä pätevyystestauksen riittävää tasoa, millä varmistetaan valvonnan analyysimenetelmien tehokkuus
      
                  —
               
               
                  varmistetaan EU:n vertailulaboratorioiden suorittamien vertailutestien suunnittelu ja käynnistäminen kansainvälisesti hyväksyttyjen käytäntöjen mukaisesti,
               
            
                  —
               
               
                  käsitellään alisuoriutumiseen liittyviä kysymyksiä EU:n vertailulaboratorioiden verkoston puitteissa,
               
            
                  —
               
               
                  järjestetään EU:n vertailulaboratorioiden, kansallisten vertailulaboratorioiden ja jäsenvaltioiden välinen koordinointi suorituskyvyn testauksen suunnittelussa työohjelmissa.
               
            
         Toimintatavoite 3: Varmistetaan EU:n vertailulaboratorioiden tarjoaman tieteellisen ja teknisen avun saatavuus
      
                  —
               
               
                  tehdään EU:n vertailulaboratorioille kyselyjä päätöksenteosta ja täytäntöönpanon valvonnasta,
               
            
                  —
               
               
                  käynnistetään EU:n vertailulaboratorioiden yhteistyö EFSAn ja kansainvälisten järjestöjen kanssa,
               
            
                  —
               
               
                  järjestetään kokouksia tieteellisen ja teknisen avun saamiseksi EU:n vertailulaboratorioilta,
               
            
                  —
               
               
                  käynnistetään analyysimenetelmiä koskeva neuvonta,
               
            
                  —
               
               
                  järjestetään verkottumistoimia tarvittavan avun saamiseksi EU:n vertailulaboratorioilta.
               
            
         Toimintatavoite 4: Varmistetaan EU:n vertailulaboratorioiden rahoitussyklin moitteeton ja tehokas hallinnointi
      
                  —
               
               
                  kerätään, tarkistetaan ja validoidaan EU:n vertailulaboratorioiden työohjelmat,
               
            
                  —
               
               
                  järjestetään menojen valvonta ja tarkastus,
               
            
                  —
               
               
                  pidetään EU:n vertailulaboratorioihin yhteyttä niiden työohjelmien toteuttamista silmällä pitäen,
               
            
                  —
               
               
                  arvioidaan EU:n vertailulaboratorioiden vuotuiset tekniset ja rahoitusta koskevat kertomukset,
               
            
                  —
               
               
                  tuetaan EU:n vertailulaboratorioita niiden vuotuisten työohjelmien valmistelussa,
               
            
                  —
               
               
                  tehdään EU:n vertailulaboratorioiden raportoiman suorituskykyindikaattorin osalta ennakko- ja jälkiarviointi.
               
            1.5   Painopisteet
      
      Riskien ehkäisyn ja täytäntöönpanon valvonnan tarpeet asetuksen (EY) N:o 882/2004 soveltamisalaan kuuluvilla aloilla kehittyvät jatkuvasti. Viime vuosina esiin on tullut uusia haasteita, jotka ovat seurausta eläinten, elintarvikkeiden ja rehujen ja niiden tuotantoon käytettyjen eläinperäisten aineiden kaupan lisääntymisestä sekä tieteen ja tekniikan kehityksestä ja sen seurauksena myös diagnoositekniikoiden kehittymisestä.
      Koordinoitu toimintamalli on tarpeen, jotta voidaan varmistaa
      
                  —
               
               
                  suojautuminen uusien/suurempien riskien uudelta ilmaantumiselta,
               
            
                  —
               
               
                  elintarvikkeiden ja rehujen kautta ilmaantuvien sairauksien ja uhkien ehkäisy ja varhainen havaitseminen,
               
            
                  —
               
               
                  täytäntöönpanon valvonnan ja virallisen valvonnan tehokas toteutus.
               
            EU:n vertailulaboratoriot, kansalliset vertailulaboratoriot ja jäsenvaltioiden toimivaltaiset viranomaiset muodostavat verkoston, jolla on erittäin tärkeä rooli niin hätätilanteissa kuin tavallisina aikoina. Verkoston toimintavarmuuden ja aseman säilyttäminen on etusijalla komission työohjelmissa ei vain vuonna 2015 vaan myös tulevaisuudessa.
      Vuosi 2015 on ensimmäinen vuosi, jona asetuksen (EU) N:o 652/2014 säännöksiä sovelletaan EU:n vertailulaboratorioiden menojen hallinnointiin, ja näin ollen siirtymävuosi. Painopisteet noudattavat pääperiaatteiltaan edellä esitettyjä toimintatavoitteita, ja ne laaditaan yksityiskohtaisesti yhdessä EU:n vertailulaboratorioiden kanssa niiden työohjelmissa. Yleisesti ottaen ohjelman painopisteet ovat seuraavat:
      
                  —
               
               
                  kehitetään sertifioitua vertailumateriaalia ja standardoituja ja validoituja menetelmiä vaarojen (kemikaalit, vierasaineet, torjunta-aineet, taudinaiheuttajat) mittaamiseksi ja tunnistamiseksi, kiellettyjen muuntogeenisten organismien havaitsemiseksi elintarvikkeissa ja rehuissa ja kiellettyjen aineiden havaitsemiseksi tai sallittujen aineiden kielletyn käytön havaitsemiseksi,
               
            
                  —
               
               
                  analysoidaan aineita ja hyväksyttyjä muuntogeenisiä organismeja, jotta voidaan todentaa elintarvikkeita ja rehuja sekä eläinten terveyttä koskevan lainsäädännön noudattaminen,
               
            
                  —
               
               
                  käytetään ja välitetään tietoa riittävistä analyysimenetelmistä,
               
            
                  —
               
               
                  kehitetään vankat analyysivalmiudet petollisen toiminnan havaitsemiseksi (DNA:n, torjunta-aineiden, lisäaineiden testaus).
               
            Tässä työohjelmassa vahvistettuja ydintoimintoja ja keskeisiä painopisteitä käsitellään yhteistyössä EU:n vertailulaboratorioiden kanssa niiden työohjelmia laadittaessa, mutta jonkinasteinen liikkumavara on tarpeen toimissa, jotka ovat seurausta ennakoimattomista tekijöistä (esim. tekijät, jotka liittyvät ensisijaisiksi määriteltyjen tautien ilmenemiseen uudelleen, uusien tautien mahdolliseen kulkeutumiseen tai yhä monimutkaisemmiksi käyviin toimitusketjuihin).
      1.6   Rahoitettavien toimien kuvaus
      
      
                  Torjunta-aineet
               
               
                  
                              —
                           
                           
                              uusien ja aiempaa parempien menetelmien kehittäminen ja validointi torjunta-ainejäämien analysoimiseksi eläinperäisissä elintarvikkeissa, viljoissa, hedelmissä ja vihanneksissa,
                           
                        
                              —
                           
                           
                              tieteellisen ja teknisen avun tarjoaminen komissiolle määritysrajoista ja jäämien määritelmistä kaikkien voimassa olevien jäämien enimmäismäärien asetuksen (EY) N:o 396/2005 12 artiklan mukaisen tarkastelun yhteydessä.
                           
                        
            
                  Vierasaineet
               
               
                  
                              —
                           
                           
                              dioksiinien ja dioksiinin kaltaisten polykloorattujen bifenyylien (PCB-yhdisteiden) kaasukromatografia-massaspektrometrialla (GC-MS/MS) tehdyn analyysin luotettavuus rehuissa enimmäismäärää alhaisemmilla tasoilla,
                           
                        
                              —
                           
                           
                              metallien määrittäminen elintarvikkeista ja rehuista monianalyysimenetelmillä,
                           
                        
                              —
                           
                           
                              seulontamenetelmät polysyklisten aromaattisten hiilivetyjen (PAH) toteamiseksi elintarvikkeissa,
                           
                        
                              —
                           
                           
                              analyysitulosten luotettavuuden varmistaminen mykotoksiinien valvonnassa erityisesti, kun otetaan huomioon uudet lakisääteiset vaatimukset (kuten seulontamenetelmien käyttö, sitriniinin valvonta).
                           
                        
            
                  Jäämät
               
               
                  
                              —
                           
                           
                              eläinperäisissä elintarvikkeissa olevien eläinlääkejäämien (mukaan luettuina kielletyt aineet ja kielletyt käyttötarkoitukset) analysoimiseen tarkoitettujen menetelmien kehittäminen ja levitys,
                           
                        
                              —
                           
                           
                              jäämien valvonnan analyyttisiin näkökohtiin liittyvä tekninen apu,
                           
                        
                              —
                           
                           
                              pätevyyden säilyttäminen asianmukaisella tasolla kansallisissa vertailulaboratorioissa.
                           
                        
            
                  Biologiset riskit
               
               
                  
                              —
                           
                           
                              biologisten vaarojen uusien korkealuokkaisten analyysimenetelmien arvioiminen,
                           
                        
                              —
                           
                           
                              nykyisten menetelmien parantaminen,
                           
                        
                              —
                           
                           
                              pätevyyden säilyttäminen asianmukaisella tasolla kansallisissa vertailulaboratorioissa, jotta voidaan varmistaa virallisen valvonnan analyysimenetelmien luotettavuus ja tehokkuus,
                           
                        
                              —
                           
                           
                              analyyttisiin näkökohtiin liittyvä tekninen apu komissiolle.
                           
                        
            
                  Elintarvikekontaktimateriaalit, muuntogeeniset organismit ja rehun lisäaineet
               
               
                  
                              —
                           
                           
                              uusien ja aiempaa parempien menetelmien kehittäminen ja validointi neuvoston direktiivin 84/500/ETY (1) tarkistamisen yhteydessä testattaessa metallien siirtymistä keraamisista tarvikkeista,
                           
                        
                              —
                           
                           
                              valmistautuminen sellaisten uusien menetelmien nopeutettuun keräykseen, joista edellytetään komission asetuksen (EU) N:o 10/2011 (2) nojalla menetelmän kuvausta, mukaan luettuna online-tietokannan kehittäminen tietojen levitystä varten,
                           
                        
                              —
                           
                           
                              muuntogeenisten organismien havaitsemiseen tarkoitettujen suurikapasiteettisten analyysimenetelmien kehittäminen ja levitys kansallisille vertailulaboratorioille,
                           
                        
                              —
                           
                           
                              koulutus, tiedotus, päivitykset kansallisille vertailulaboratorioille ja kolmansille maille,
                           
                        
                              —
                           
                           
                              rehuissa olevien rasvaliukoisten vitamiinien, karotenoidien ja koboltin analysointi ja testaaminen,
                           
                        
                              —
                           
                           
                              korkealuokkaisten analyysimenetelmien täytäntöönpanon ja analyysien tulosten luotettavuuden varmistaminen.
                           
                        
            
                  Eläinten terveys
               
               
                  
                              —
                           
                           
                              eläintautien korkealuokkaisten analyysimenetelmien kehittäminen ja toteuttaminen,
                           
                        
                              —
                           
                           
                              pätevyystestauksen korkean tason säilyttäminen, millä varmistetaan valvonnan analyysimenetelmien tehokkuus.
                           
                        
            1.7   Olennaiset arviointiperusteet
      
      1.   Avustuskelpoisuusperusteet
      
      
                  —
               
               
                  Euroopan unionin vertailulaboratorio asetuksen (EY) N:o 882/2004 mukaisesti, lukuun ottamatta Yhteiseen tutkimuskeskukseen kuuluvia EU:n vertailulaboratorioita.
               
            2.   Poissulkemisperusteet
      
      Hakijat eivät ole missään varainhoitoasetuksen 106 ja 107 artiklassa tarkoitetussa tilanteessa.
      3.   Avustuksenmyöntämisperusteet
      
      
                  —
               
               
                  nyt esitetyn komission vuoden 2015 työohjelman tavoitteiden ja painopisteiden mukaisuus.
               
            1.8   Täytäntöönpano
      
      Komissio hallinnoi työohjelmaa suoraan.
      1.9   Alustava aikataulu ja ilman ehdotuspyyntöä myönnettyjen avustusten alustava määrä
      
      Tammikuu 2015.
      1.10   Osarahoituksen suurin mahdollinen osuus kokonaiskustannuksista
      
      100 %
      
         (1)  Neuvoston direktiivi 84/500/ETY, annettu 15 päivänä lokakuuta 1984, elintarvikkeiden kanssa kosketuksiin joutuvia keraamisia tarvikkeita koskevan jäsenvaltioiden lainsäädännön lähentämisestä (EYVL L 277, 20.10.1984, s. 12).
      
         (2)  Komission asetus (EU) N:o 10/2011, annettu 14 päivänä tammikuuta 2011, elintarvikkeiden kanssa kosketukseen joutuvista muovisista materiaaleista ja tarvikkeista (EUVL L 12, 15.1.2011, s. 1).